 Άρθρ.66.-Καταργείται δια της εισαγωγής του Αστικού Κώδικος ο Νόμ. Τ4' της 29 Οκτ./6 Νοεμ. 1856 "περί μεταγραφής της κυριότητος των ακινήτων και των άλλων επ' αυτών πραγματικών δικαιωμάτων", ως ετροποποιήθη, ως και ο Νόμ. της 11/12 Αυγ. 1836 "περί των υποθηκών", ως ετροποποιήθη. Διατηρούνται όμως εν ισχύϊ και εφεξής τα εις εκτέλεσιν τούτων υφιστάμενα διατάγματα ως εκτελεστικά των αντιστοίχων διατάξεων του Κωδικός, εφ' όσον δεν αντίκεινται εις ταύτας, δύνανται δε τα διατάγματα ταύτα να τροποποιώνται ή συμπληρώνται δια διαταγμάτων προς εκτέλεσιν των σχετικών διατάξεων του Κώδικος. Διατηρούνται επίσης εν ισχύϊ νόμοι και διατάγματα αφορώντα εις την σύστασιν βιβλίων μεταγραφών και υποθηκών, ως και την οργάνωσιν, λειτουργίαν και διεύθυνσιν μεταγραφοφυλακείων ή υποθηκοφυλακείων, ως και ο Νόμ. 2431 της 29 Ιουν./13 Ιουλ. 1920 "περί ανανεώσεως των βιβλίων υποθηκών και άλλων τίνων συναφών διατάξεων", εφ όσον δεν αντίκεινται εις τας διατάξεις του Κώδικος. 